Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 614

d) rendszerelemek kizárása karbantartáshoz és javításhoz. 3.3.2.0900. A nyomás alatt álló berendezéseket, csõvezetékeket, amennyiben a megengedettnél nagyobb nyomás alakulhat ki bennük, megfelelõ nyomáshatároló eszközzel kell felszerelni. A nyomáshatároló eszközöket úgy kell megtervezni, hogy mûködésük esetén a környezetbe kikerülõ radioaktív anyag mennyisége az ésszerûen elérhetõ legalacsonyabb szintû legyen. 3.3.2.1000. Radioaktív közeget szállító, tároló berendezések, csõvezetékek leürítõit és légtelenítõit oly módon kell kialakítani, hogy a radioaktív közeg elkülönített kezelése lehetõvé váljék. 3.3.2.1100. Amennyiben egy nukleárisbiztonságszempontjábólfontos rendszer, rendszerelemkapcsolatbanvan egy olyan rendszerrel, rendszerelemmel, amelynek üzemi nyomása az elõbbinél magasabb, akkor a rendszert, rendszerelemet ezen utóbbi rendszer, rendszerelem nyomásértékeire kell tervezni, vagy tervezési megoldásokkal kell gondoskodni arról, hogy még egyszeres meghibásodás esetén se lépje túl az alacsonyabb nyomásra tervezett rendszer, rendszerelem nyomása a tervezési értéket. 3.3.2.1200. Csak egyedi, különlegesen indokolt esetben, külön elemzés elvégzése esetén szabad varratokat alkalmazni olyan helyeken, ahol ezek hajlító-igénybevételnek vannak kitéve, és ahol a feszültség koncentrálódik. A nyomástartó berendezések, csõvezetékek hegesztésénél teljes beolvadást biztosító kötést kell alkalmazni. 3.3.3. Vegyészet 3.3.3.0100. Az atomerõmûvi blokk primer és szekunder köri, valamint segéd- és kiszolgáló rendszereinek kémiai vízüzemét meg kell tervezni, és a hûtõ- és munkaközegek megfelelõségét számításokkal és elemzésekkel kell igazolni. A tervezésnél az alábbi szempontokat kell figyelembe venni:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes